Document ID: 32001D0781

Id-Deċiżjoni tal-Kummissjoni
tal-25 ta' Settembru 2001
li tadotta manwal ta' l-aġenziji riċeventi u glossarju tad-dokumenti li jistgħu jiġu notifikati jew komunikati permezz tar-Regolament tal-Kunsill (KE) Nru 1348/2000 dwar in-notifikazzjoni jew il-komunikazzjoni fl-Istati Membri ta' dokumenti ġudizzjarji u extra - ġudizzjarji f'materji ċivili jew kummerċjali
(notifikata permezz ta' dokument numru C(2001) 2664)
(2001/781/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KE) Nru 1348/2000 tad-29 ta' Mejju 2000 in-notifikazzjoni jew il-komunikazzjoni fl-Istati Membri ta' dokumenti ġudizzjarji u extra - ġudizzjarji f'materji ċivili jew kummerċjali [1], u partikolarment il-punti (a) u (b) ta' l-Artikolu 17 tiegħu,
Billi:
(1) Sabiex ikun implementat ir-Regolament (KE) Nru 1348/2000 huwa meħtieġ li jkun imħejji u ppublikat manwal li jkun fih informazzjoni rigward l-aġenziji riċeventi li jipprovdi għalihom fl-Artikolu 2 ta' dak ir-Regolament.
(2) Il-Punt (b) ta' l-Artikolu 17 tar-Regolament (KE) Nru 1348/2000 jipprovdi wkoll għal glossarju li għandu jkun imħejji fil-lingwi uffiċjali ta' l-Unjoni Ewropea ta' dokumenti li jistgħu jiġu notifikati jew komunikati fuq il-bażi tar-Regolament.
(3) Fuq il-bażi ta' l-informazzjoni fornuta mill-Istati Membri, il-Kummissjoni kienet għalhekk ħejjiet il-manwal u l-glosarju referut fl-Artikolu 17 tar-Regolament (KE) Nru 1348/2000, li jidher fl-Anness ta' din id-Deċiżjoni.
(4) Ir-Regolament (KE) Nru 1348/2000 jipprovdi għall-pubblikazzjoni tal-manwal fil-Ġurnal Uffiċjali tal-Komunitajiet Ewropej. Il-glossarju għandu wkoll ikun ippubblikat hemmhekk.
(5) Sabiex jintlaħqu l-objettivi tar-Regolament huwa essenzjali li l-aġenziji li jitrasmettu jkollhom aċċess għal manwal li jkun aġġornat regolarment kemm jista' jkun possibbli. Konsegwentament, u mingħajr preġudizju għall-aġġornament annwali li jipprovdi għalih il-punt (a) ta' l-Artikolu 17 tar-Regolament, il-Kummissjoni għandha tagħmel disponibbli fuq is-sit ta' l-Internet tagħha verżjoni tal-manwal li jkun regolarment aġġornat fuq il-bażi tal-kambjamenti nnotifikati mill-Istati Membri.
(6) Il-miżuri li tipprovdi għalihom din id-Deċiżjoni huma bi qbil mal-opinjoni tal-Kumitat stabbilit bl-Artikolu 18 tar-Regolament (KE) Nru 1348/2000,
ADOTTAT DIN ID-DEĊIŻJONI:
L-Artikolu 1
1. Il-manwal referut fil-punt (a) ta' l-Artikolu 17 tar-Regolament (KE) Nru 1348/2000 huwa l-Anness I ta' din id-Deċiżjoni.
2. Il-glossarju referut fil-punt (b) ta' l-Artikolu 17 tar-Regolament (KE) Nru 1348/2000 huwa l-Anness II ta' din id-Deċiżjoni.
L-Artikolu 2
1. Il-manwal u l-glossarju referut fl-Artikolu I għandhom ikunu ppublikati fis-sit ta' l-Ewropa.
2. Mingħajr preġudizju għall-aġġornament annwali tal-manwal referut fl-Artikolu 1(1), il-Kummissjoni għandha regolarment taġġorna l-informazzjoni fuq il-bażi tat-tibdiliet notifikati mill-Istati Membri.
Din id-Deċiżjoni hija ndirizzata lill-Istati Membri.
Magħmula fi Brussel, il-25 ta' Settembru 2001.

Labels: 3
12
11
15